মানবিকতা আবার প্রশ্নের মুখে। ২ বছরের শিশুকন্যাকে যৌন নির্যাতন করে ধরা পড়ল পঞ্চাশোর্ধ এক প্রৌঢ়। ঘটনা কলকাতার হরিদেবপুর থানার সৃজনীর। অভিযুক্ত প্রৌঢ়ের নাম গোবিন্দ মাহাতো।  
অভিযোগ, প্রায়ই ওই প্রৌঢ় বাচ্চাটিকে কোলে নিত। কিন্তু বৃহস্পতিবার স্থানীয় লোকজন ও পরিবারের হাতেনাতে ধরা পড়ে যায় গোবিন্দ। তার পরে তাকে পুলিশের হাতে তুলে দেওয়া হয়। পুলিশের হাতে তুলে দেওয়ার আগে গোবিন্দকে পাড়ার লোকেরা গণধোলাই দেন। 
দেখুন ভিডিও
 
 

কিছুক্ষণের মধ্যেই পুলিশ ঘটনাস্থলে এসে অভিযুক্তকে গ্রেফতার করে। গোবিন্দ মাহাতোকে জিজ্ঞাসাবাদ করছে পুলিশ। 
শিশুর পরিবার থেকে জানা গিয়েছে, গোবিন্দ এলাকারই একটি গোডাউনে কাজ করত। ৬ মাস আগে থেকেই কাজের ফাঁকে শিশুটিকে কোলে নিত সে। বৃহস্পতিবার শিশুটিকে কোলে নিয়ে গোডাউনের পিছনে নিয়ে গিয়ে যৌন নির্যাতন করে গোবিন্দ। তারপর স্থানীয়দের নজরে আসে ঘটনাটি। সঙ্গে সঙ্গে শুরু হয় গণধোলাই। খবর দেওয়া হলে পুলিশ এসে গোবিন্দকে আটক করে থানায় নিয়ে যায়।